**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

«\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 2023 թվականի N\_\_\_\_\_\_\_- Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ**

**ԴԵԿՏԵՄԲԵՐԻ 16-Ի N 2087-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ**

**ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2021 թվականի դեկտեմբերի 16-ի «Օտարերկրացի աշխատողի ներգրավման միասնական էլեկտրոնային հարթակի վարման կարգը, հասանելիություն ունեցող պետական մարմինները, հարթակի տեխնիկական նկարագիրը, հայտերի լրացման և ներկայացման կարգը, աշխատանքային գործունեության հիմքով ժամանակավոր կացության կարգավիճակի տրամադրման, գործողության ժամկետի երկարաձգման կարգը, Հայաստանի Հանրապետության համապատասխան միջազգային պայմանագրերի ուժով աշխատանքի թույլտվություն ստանալու պահանջից ազատված օտարերկրացիներին տրամադրվող բնակության օրինականությունը հավաստող տեղեկանքի ձևը, այն ստանալու համար պահանջվող փաստաթղթերը, տրամադրման կարգը և ժամկետները հաստատելու մասին» N 2087-Ն որոշման (այսուհետև՝ Որոշում) մեջ կատարել հետևյալ լրացումները և փոփոխությունները.

1) Որոշման, N 2 և N 3 հավելվածների վերնագրերում «աշխատանքային գործունեության» բառերից հետո լրացնել «կամ կամավոր աշխատանքի» բառերը․

2) N 1 հավելվածում․

ա) 2-րդ կետի 5-րդ ենթակետը շարադրել հետևյալ խմբագրությամբ`

«5) «Օտարերկրացիների մասին» օրենքով և սույն որոշմամբ նախատեսված կարգով օտարերկրացուն աշխատանքային գործունեության կամ կամավոր աշխատանքի հիմքով ժամանակավոր կացության կարգավիճակ տրամադրելու, մերժելու կամ կացության կարգավիճակի ժամկետը երկարաձգելու վերաբերյալ դիմումը բավարարելու, մերժելու կամ դիմումի հիման վրա հարուցված վարչական վարույթը կարճելու, կասեցնելու կամ հարուցված վարչական վարույթի ժամկետը երկարաձգելու վերաբերյալ, ինչպես նաև բնակության օրինականությունը հավաստող տեղեկանք տրամադրելու կամ երկարաձգելու վերաբեյալ դիմումը բավարարելու, մերժելու կամ դիմումի հիման վրա հարուցված վարչական վարույթը կարճելու, կասեցնելու կամ հարուցված վարչական վարույթի ժամկետը երկարաձգելու վերաբերյալ որոշում կայացվում է հարթակի միջոցով դիմումը ստանալու օրվանից 30 օրվա ընթացքում.».

բ) 10-րդ ենթակետում «գործունեություն» բառից հետո լրացնել «կամ կամավոր աշխատանք» բառերը․

գ) 3-րդ կետի 2-րդ ենթակետը շարադրել հետևյալ խմբագրությամբ՝

«2) Հայաստանի Հանրապետության ներքին գործերի նախարարության ոստիկանությունը (այսուհետև՝ Ոստիկանություն) Միգրացիայի և քաղաքացիության ծառայությանը տրամադրում է հասանելիություն Ոստիկանության ինֆորմացիոն կենտրոնի էլեկտրոնային քարտադարանին:»,

դ) 3-րդ կետի 3-րդ ենթակետի «գ» կետում ««ժզ» կետին» բառերը փոխարինել ««ժզ» և «զ․1» կետերին» բառերով․

3) N 2 հավելվածում․

ա) 1-ին կետի 1-ին ենթակետում «աշխատանքային գործունեության» բառերից հետո լրացնել «կամ կամավոր աշխատանքի» բառերը․

բ) 2-րդ կետում «թույլտվություն» բառից հետո լրացնել «կամ կամավոր աշխատանքի հիմքով ժամանակավոր կացության կարգավիճակ» բառերը․

գ) 2-րդ կետի 1-ին ենթակետի «ա» պարբերությունը շարադրել նոր խմբագրությամբ․

«ա․ գրանցվելու համար գործատուն կամ կամավոր աշխատանքի դեպքում՝ կազմակերպության գործադիր մարմնի ղեկավարը անցնում են խիստ նույնականացում՝ նույնականացման քարտի, շարժական քարտի (mobile ID), իսկ գործատուի կամ կամավոր աշխատանքի դեպքում՝ կազմակերպության գործադիր մարմնի ղեկավարի օտարերկրա քաղաքացի լինելու դեպքում՝ սույն ենթակետի «բ» պարբերությամբ նշված տվյալները Միգրացիայի և քաղաքացիության ծառայության անձամբ ներկայացնելու միջոցով,»,

դ) 2-րդ կետի 1-ին ենթակետի «բ» պարբերությունից հանել «գործատու» բառը, իսկ «դ», «ե», «զ», «ը», «թ» և «ժ» պարբերություններում «գործատու» բառը և դրա բոլոր հոլովաձևերը փոխարինել «օգտատեր» բառով և համապատասխան հոլովաձևերով,

ե) 2-րդ կետի 2-րդ ենթակետում «գործատուն» բառը փոխարինել «օգտատերը», իսկ «երկու» բառը փոխարինել «երեք» բառով,

զ) 2-րդ կետի 2-րդ ենթակետը լրացնել «գ» կետով, հետևյալ բովանդակությամբ՝

«գ․ «Կամավոր աշխատանք»․»,

է) 2-րդ կետի 4-րդ ենթակետը շարադրել հետևյալ խմբագրությամբ՝

«4) «Հաստատել» կոճակը սեղմելուց հետո նկարագիրը և օտարերկրացու տվյալները պահպանվում են հարթակում: Հարթակում նկարագրի և օտարերկրացու տվյալների պահպանումը համարվում է գործատուի, իսկ կամավոր աշխատանքի դեպքում ընդունող կազմակերպության կողմից ներկայացված դիմում՝ առկա թափուր աշխատատեղը օտարերկրյա քաղաքացու կողմից զբաղեցնելու կամ որպես կամավոր ներգրավելու և համապատասխան օտարերկրացուն աշխատանքային գործունեության հիմքով կամ կամավոր աշխատանքի հիմքով ժամանակավոր կացության կարգավիճակ տրամադրելու վերաբերյալ վարչական վարույթ սկսելու համար.»,

ը) 2-րդ կետը լրացնել նոր 6․1 և 6․2 ենթակետերով, հետևյալ բովանդակությամբ՝

«6․1 եթե ընտրվել է սույն կետի 2-րդ ենթակետի «գ» պարբերությամբ նշված տարբերակը, ապա համապատասխան դաշտում լրացվում է կամավորական ծրագրի/կամավորի գործառույթների և կամավոր աշխատանքի նկարագիրը,

6․2 նկարագիրը Հարթակում պահպանելու պահին Հարթակն ինքնաշխատ եղանակով ուղարկում է ԱՍՀՆ օպերատորին, որը 5 (հինգ) աշխատանքային օրվա ընթացքում հարթակում նկարագրի վերաբերյալ կատարում է հետևյալ նշումները՝

ա․ «կամավոր աշխատանքը կարող է իրականացվել նշված օտարերկրացու կողմից»,

բ․ «առկա սխալների և վրիպակների կամ լրացուցիչ տեղեկատվություն ներկայացնելու վերաբերյալ», »,

թ) 2-րդ կետի 7-րդ ենթակետը շարադրել հետևյալ խմբագրությամբ`

«7) եթե սույն կետի 5-րդ և 6-րդ ենթակետերով սահմանված կարգով և ժամկետում ԱՍՀՆ որևէ գործողություն չի կատարում՝ հարթակն ինքնաշխատ եղանակով գեներացնում է սույն կետի 5-րդ ենթակետի «բ» և 6-րդ ենթակետի «ա» պարբերություններով սահմանված նշումները.».

ժ) 2-րդ կետի 11-րդ ենթակետը շարադրել հետևյալ խմբագրությամբ`.

«11) օգտատիրոջ կողմից աշխատանքի նկարագիրը կամ կամավոր աշխատանքի նկարագիրը և օտարերկրացու տվյալները մուտքագրելուց հետո ԱԱԾ-ի օպերատորը ինքնաշխատ եղանակով ստանում է ծանուցում՝ հարթակ մուտքագրված նոր դիմումի վերաբերյալ.»:

ժա) 2-րդ կետի 12-րդ ենթակետը շարադրել հետևյալ խմբագրությամբ`

«12) ԱՍՀՆ օպերատորի կողմից սույն կետի 5-րդ ենթակետի «բ» պարբերությամբ սահմանված նշումը վերբեռնելու կամ սույն կետի 7-րդ ենթակետով սահմանված կարգով Հարթակի կողմից ինքնաշխատ եղանակով ԱՍՀՆ օպերատորի դրական նշումը գեներացված լինելուց հետո ԱԱԾ կողմից 5 աշխատանքային օրվա ընթացքում վերբեռնվում է եզրակացություն՝ օտարերկրացուն հայցվող կարգավիճակի տրամադրման վերաբերյալ.»:

ժբ) 5-րդ կետի 2-րդ, 3-րդ և 4-րդ ենթակետերում «աշխատանքային գործունեության» բառերից հետո լրացնել «կամ կամավոր աշխատանքի» բառերը,

4) N 3 հավելվածի՝

ա) 7-րդ ենթակետում «WORK ACTIVITY» բառերից հետո լրացնել «VOLUNTARY»,

բ) 18-րդ ենթակետում «AC» տառերից հետո լրացնել «AV» տառերը,

2. Սույն որոշումն ուժի մեջ է մտնում 2024 թվականի հունվարի 1-ին։

|  |  |
| --- | --- |
| **Հայաստանի Հանրապետության**  **Վարչապետ** | **Ն. Փաշինյան** |
| Երևան |  |